
lurie Colesnic 


Note 


din Arca lui Noe 


line 
FE aa N 


ULYSSE 


Pentru DIP 
care m-a ajutat să-nţeleg 
câteva adevăruri fundamentale 


A fi sau a părea 


Sensul existenţei rezidă în a fi sau a părea. 
Este vechea problemă filosofică, este acea 
tainică legătură dintre cauză şi efect. 

La moldoveni, la români în general, a părea 
este mai important decât a fi, fiindcă a fi 
înseamnă a apăra ceva, a sacrifica ceva, a te 
dezice de ceva, a te consacra la ceva. În esenţă, 
a fi este foarte greu. Şi gândul omului întot- 
deauna obişnuit să caute calea cea mai uşoară, 
caută mimarea la ceea ce înseamnă a fi. ŞI- 
atunci această imagine a lui a fi apare în oglinda 
strâmbă a lui a părea. 

A părea că eşti patriot, a părea că eşti sinceri, 
a părea că eşti profund, a părea că eşti talentat, 
pe când în esenţă a fi ca un trădător într-una 
spune că nu este adevărat, că aceasta este doar 
fațada, este vitrina, este luciul, aureola, pe când 
esența este alta, fiindcă cauza care provoacă 
apariția a lui a părea este una speculativă, este 
una vicleană, este una de mască. 


În fond a părea se doreşte a fi masca a lui a 
fi. Dar niciodată nu este, fiindcă nu-i ajunge 
curaj pentru sacrificiu, nu este gata să suporte 
suferințele, nu are timp să aştepte adevărata 
victorie. El preferă victoria de artizanat, preferă 
sacrificiul de paradă şi acceptă demnitatea doar 
în formula unor ordine şi medalii sau a unor 
titluri răsunătoare. 

De unde această înrădăcinare a lui a părea 
şi-această criză catastrofală de a fi? 

Să ne uităm în istorie: 300 de ani de ocupaţie 
turcească, tot românul ştia turceşte; a venit 
perioada fanariotă, tot românul se descurca 
greceşte; au venit ruşii, românul se descurca 
ruseşte; a venit perioada napoleonilor, românul 
se descurca franţuzeşte; a venit perioada lui 
Bush, tot românul se descurcă englezeşte. Şi-n 
fiecare perioadă românul şi-a umilit propria 
limbă, dând prioritate unei limbi străine, fiindcă 
pentru el valoric mai important este a părea şi 
nu a fi. 

Problema Moldovei de astăzi, a fi un stat 
sau a părea un stat? Ea se rezolvă pe calea 
tradițională, pe calea tradiţiei istorice, fiindcă 

a părea un stat este mai uşor de creat decât a fi 
un stat. Fiindcă decorarea unei vitrine este mai 
simplă decât construirea unui produs autentic, 
mulajul arată mai frumos decât originalul. 

Mişcarea Naţională care porneşte acum în 
Basarabia, mişcare care este aşteptată de 15 ani, 
riscă să apuce drumul cel mai scurt spre a părea 
o Mişcare Naţională. Este calea cea mai peri- 
culoasă, fiindcă noi odată am parcurs acest drum 
al lui a părea şi am ajuns la dezastru. 

Această mişcare v-a avea sorți de izbândă 
doar atunci când v-a uita de a părea şi v-a recu- 
noaşte un singur caz — a fi. 

O singură categorie filosofică a fi. 


Moldova de ieri, 
Moldova de azi, 
Moldova de mâine 


I 

De foarte multe ori, mă gândesc: din ce cauză 
a eşuat marea mişcare naţională începută în 
1989? 

Nu vreau să enumăr cauze obiective, nici 
cauze subiective, care ne-au adus astăzi la un 
adevărat dezastru. Am pierdut influența naţio- 
nală în economie, am compromis valorile funda- 
mentale ale naţiunii: limba şi spiritul naţional; 
în loc se fortificăm nişte poziții, în loc să ridicăm 
la alt nivel calitativ nişte valori, noi le-am com- 
promis. 

Justificarea noastră o găsim în factorul 
extern, ciocnindu-ne de interesele Rusiei, ale 
Ucrainei, României, justificare în care să spu- 
nem că conjunctura din afară a fost împotriva 
noastră. Mai afirmăm că noi n-am avut suficienți 
specialişti ca să le încredinţăm direcțiile-cheie, 
că nu am avut oameni politici cu simţul previziunii 

şi multe alte argumentări mari şi mici, care, în 
fond, sunt nişte scuze infantile. Ceea ce am avut 
de fapt cu prisosinţă, ceea ce de fapt ne-a împie- 
dicat la fiecare etapă de mers înainte, ceea ce 
şi astăzi ne împiedică fundamental, a fost 
orgoliul exagerat al oamenilor noştri; şi al liderilor 
de moment şi chiar al populaţiei simple. Orgoliul 
pornit dintr-un egoism inimaginabil nu ne-a 
permis să coalizăm o echipă de lideri care să-şi 
asume cu adevărat responsabilitatea pentru 
destinul Moldovei şi al poporului ei după obținerea 
Independenţei şi Suveranităţii. 

Acelaşi orgoliu exagerat a divizat partidele 
politice, personalităţile culturii, cele ale ştiinţei, 
până le-a redus în mărimea lor la dimensiuni 
mai mici decât la nişte indivizi ordinari. Se vede 
că orgoliul omului este o slăbiciune atât de mare, 
încât, aplicat în relaţiile cotidiene, dă un efect 
distrugător nemaipomenit. 

Aici ar putea să mi se reproşeze: da ce, oare, 
balticii sunt mai puţini orgolioşi? Dar uite că ei 
au reuşit ceea ce n-au reuşit țări cu tradiţii, cum 
sunt România sau Bulgaria. Aproape că aş fi de 
acord, dacă nu ar exista o nuanţare, una princi- 

pială. Orgoliul balticilor a finalizat o demnitate 
națională, orgoliul moldovenilor a finalizat cu 
fudulia personală, care este soră dreaptă cu 
prostia. De aici şi eşecul nostru. Această fudulie 
nu ne-a permis să ne învăţăm să gândim în 
echipă, să acţionăm ca o echipă, ci ne-a împins 
permanent să căutăm lauri acolo unde aceştia 
nu există. Şi, în goana noastră după efemer, am 
obținut rezultate efemere. 

Politicienii noştri care stăteau în frunte la 
1989, au devenit nişte epave politice, dar ei 
continuă să-şi facă vânt în arena politică, ei 
încearcă să înjghebe nişte alianţe şi partide, 
hrănind o vagă speranță că roata istoriei se poate 
întoarce şi în folosul lor şi norocul le va surâde 
încă o dată. Este o mare iluzie. Epavele trebuie 
să stea deoparte. Locul lor este la cimitirul 
istoriei. Un alt fel de a fi trebuie să dicteze reali- 
tăţile noastre. Noi trebuie să ne învăţăm a judeca 
lucrurile nu prin prisma orgoliului, ci prin prisma 
demnităţii naţionale. 

Dacă noua generație nu va însuşi această 
lecție, vom fi nevoiți să ne ocupăm de generaţia 
viitoare, fiindcă adevărata victorie, marea victorie 

o să vină doar atunci când vom avea o generație 
care este capabilă nu să fie orgolioasă la nivel 
de individ, ci să aibă simţul demnităţii naționale 
la nivel de colectivitate. 


II 

Problema zilei 

Preşedintele României, Traian Băsescu, a 
făcut o declarație foarte simplă, aproape ca o 
invitaţie, îndemnând Republica Moldova să adere 
la Europa odată cu România. Şi a făcut-o în două 
rânduri: mai întâi, în fața unor copii din echipa 
olimpică a Moldovei, iar apoi a reconfirmat-o 
pentru acei care aveau îndoieli că el ar fi rostit 
aşa ceva. 

Traian Băsescu n-a descoperit nimic nou 
când a spus că teritoriul Republicii Moldova a 
fost şi este parte integrantă a României, că R. 
Moldova are aceleaşi drepturi ca şi România să 
fie inclusă acum în familia europeană, unde cele 
două ţări se vor regăsi. 

Declaraţia lui Băsescu a demonstrat o dată 
în plus că politica moldovenească se află într-o 


profundă criză, că, de fapt, aici se atestă o boală 
deosebit de gravă — constipaţia politică. 

Preşedintele V. Voronin, în primele zile, a 
rămas fără reacţie la declaraţia omologului său 
român, fiindcă sfetnicii săi nici nu aveau o 
asemenea versiune în calculele lor. În momentul 
când ei au reuşit să destrame opoziţia şi să aducă 
lângă Vladimir Voronin pe o bună parte din 
liderii politici: Roşca, Diacov, Serebrian, lor li 
s-a părut că toate problemele Republicii 
Moldova au fost soluționate şi nimic şi nimeni 
nu le poate periclita liniştea. 

Pe de altă parte, opoziţia, neavând un obiec- 
tiv naţional clar, nu poate pune problema inte- 
grării europene prin unificare, aşa credeau sfetnicii 
lui Voronin. Dar declaraţia preşedintelui României 
a arătat clar un singur lucru: că la Chişinău se 
mimează ideea integrării europene, că nu se 
doreşte intrarea în NATO, că nu se doreşte 
ieşirea din CSI, ci pur şi simplu această situație 
este privită ca un status-quo al forţelor politice. 

R. Moldova se află astăzi într-o situație 
nemaipomenit de grea. Spre Europa nu se 
doreşte să se meargă, fiindcă Europa înseamnă 

NATO, spre Rusia nu se poate merge, fiindcă 
în spate se află Ucraina. Deci, constatăm ceea 
ce spuneam mai sus — o constipaţie politică. 

Dacă la Chişinău ar fi existat măcar un singur 
politician lucid, care să-şi asume marea răspun- 
dere pentru tratamentul imediat al acestei boli 
grave, el ar fi aderat necondiţionat la declarația 
lui Băsescu, cerând aplicarea ei în practică. Este 
cea mai bună situaţie politică de aderare care ar 
fi existat până în prezent. În presa germană au 
apărut articole în care se vehiculează ideea că 
SUA sunt gata să-şi asume cheltuielile de susți- 
nere a Republicii Moldova pentru aderare. 

Ceva mai înainte, George Bush l-a declarat 
pe Traian Băsescu drept responsabil de proble- 
mele aderării Republicii Moldova la UE, ca 
vecinul cel mai apropiat. Deci, toate cărțile sunt 
în mâna noastră, dar nouă ne lipseşte ceva, pe 
noi ne încurcă mereu ceva. De vină este lipsa 
de voinţă politică. Comoditatea relativă în care 
ne aflăm ne paralizează dorinţa de a spune ferm 
că vrem să aderăm, că suntem gata să preluăm 
toate documentele României, toată experiența 
ei pentru a parcurge acest drum fulgerător. 


R. Moldova este foarte mică, problemele 
noastre de aderare ca volum sunt comparabile 
cu aderarea unui stat din componența Germaniei 
Federale şi, respectiv, bugetul nostru de aderare 
este comparabil cu bugetul unui asemenea stat. 

Chiar acei care afirmă că Transnistria ar fi o 
piedică în calea aderării noastre nu au dreptate. 
Pentru transnistreni, există formula cipriotă, 
adică aderarea etapizată. Noi, însă, preferăm să 
ne prefacem că nu înţelegem ce se petrece în 
jurul nostru sau, ceea ce este şi mai rău, să ne 
facem mai catolici decât Papa de la Roma, 
declarându-ne autorii unor idei de aderare, a 
unor strategii de aderare pe care alții nici nu le-au 
visat. Sunt pur şi simplu nişte minciuni declarate 
de la tribuni înalte, sunt pur şi simplu nişte vorbe 
menite să zăpăcească populaţia, care demult nu 
mai înțelege ce se petrece. Şi aici vreau să văd 
rolul deosebit al intelectualităţii noastre, care 
acum are datoria să-şi spună cuvântul, să declare 
ceea ce nu au curajul s-o declare oamenii 
politici, să susțină ceea ce este evident de 
susținut şi să aleagă calea cea mai scurtă spre 
ieşirea din acest impas politic. 

Dacă nici de această dată intelectualii nu vor 
avea acest curaj să meargă înaintea eveni- 
mentelor, înseamnă că, de fapt, noi nici nu avem 
intelectuali, înseamnă că, de fapt, noi trebuie 
să rămânem în aşteptarea altor generaţii, care 
vor şti să producă, să formeze lideri de certă 
valoare. 


III 

Piste false 

Psihologia omului politic este şi va rămâne 
un mister, fiindcă omul politic niciodată nu 
caută acolo unde caută toți, el are permanent 
dorința să-i aducă pe toţi acolo unde caută el. 
Logica lui este una imprevizibilă, aproape 
negând sensul logic, fiindcă la omul politic totul 
este subordonat interesului. Scopurile mari şi 
mici, idealurile mari şi mici, toate echivalează 
cât interesul lui. Şi aici începe marea confuzie, 
marea criză pe care noi suntem nevoiţi s-o 
suportăm.În Parlamentul actual, ca şi în cel 
precedent, majoritatea a avut-o Partidul Comu- 
niştilor, o majoritate confortabilă, care îi permite 
să blocheze orice inițiativă legislativă sau, din 

contra, să promoveze orice aberaţie legislativă, 
ceea ce, de fapt, se şi întâmplă. 

S-ar părea că în această situație este absolut 
logic ca opoziţia să-şi concentreze atenția asupra 
dezavuării erorilor guvernării comuniste. Să 
tragă alarma şi să demonstreze toate slăbiciunile 
acestei guvernări, să le taxeze astfel, încât 
electoratul să fie convins că numai opoziția 
poate soluţiona gravele probleme cu care se 
confruntă societatea. Dar, în realitate, avem o 
cu totul altă situație: opoziţia înaintează obiecții 
la articolul 13 al Constituţiei — denumirea limbii. 
O problemă care nu se află pe agenda zilei, o 
problemă pe care societatea o macină încet, dar 
sigur, epuizând-o în viitorii ani. Dar aducând-o 
pe tapet, opoziţia este convinsă că majoritatea 
parlamentară nu îi va da votul favorabil. Şi în 
felul acesta obţinem: o problemă lipsită de 
actualitate devine una actuală, comodă anume 
pentru guvernarea comunistă, fiindcă, cu aju- 
torul acestui exemplu, comuniştii demonstrează 
cum opoziţia vrea cu orice preț să tensioneze 
relaţiile în societate şi să împiedice guvernarea 
să soluţioneze gravele probleme economice. O 

simplă iniţiativă legislativă se transformă într-un 
atu pentru comunişti. 

Da, această problemă trebuie soluționată 
corect şi pentru totdeauna, dar acest lucru se 
poate face numai când ai o majoritatea parla- 
mentară, una absolută, care nu mai lasă loc 
pentru dubii şi interpretări. 

Acelaşi lucru se întâmplă cu Legea lustraţiei 
— au trecut 15 ani de zile şi abia acum guver- 
nanții încep să fie gâdilați cu discuțiile la această 
temă. Atunci când R. Moldova era condusă de 
o majoritate absolută de democrați, nimeni nu-şi 
propunea să discute serios problema lustraţiei, 
atunci când această problemă era de stringentă 
actualitate, fiindcă acele cadre de conducere 
care au fost în nomenclatură au rămas în fotolii 
şi au ruinat Moldova. Dacă se lucra la timp cu 
această categorie de funcționari şi am fi exclus 
din cadrele de conducere pe toți acei care, în 
virtutea funcţiilor ocupate, fuseseră tributari 
morali sistemului, adică au colaborat cu servi- 
ciile speciale în diferite formule, eficiența acestei 
legi era vizibilă, sesizabilă de toată societatea. 

Acum, însă, când s-au schimbat deja câteva 

generaţii, punerea în discuţie a acestei legi este 
ca o reparaţie morală, ca un fel de dezumflare a 
balonului, într-un fel, ca un ecou al unui strigăt 
de disperare, auzit abia peste 15 ani, când feno- 
menul în sine demult s-a consumat. Știind, de 
asemenea, că majoritatea comunistă nu va vota 
această lege, ea pur şi simplu va ocupa paginile 
ziarelor, mass-media electronică, îndepărtând 
cetățeanul de la alte probleme, într-un fel, 
distrăgându-l de la problema de bază — guver- 
narea comunistă şi atrocitățile ei. 

Acelaşi lucru îl putem spune despre mai 
multe teme la zi, care în realitate mi se par nişte 
piste false, nişte piste confortabile pentru 
actuala guvernare şi, într-un fel, diminuează 
importanța opoziţiei. Nu aş vrea să cred că toate 
aceste teme fac parte dintr-un scenariu al 
guvernării, precum nu vreau să cred că ele sunt 
un simplu accident al opoziţiei.Orgoliile unor 
oameni politici pun în joc nişte formule care se 
transformă în piste false pentru întreaga 
societate. Şi atunci problema de bază rămâne 
nesoluţionată, lupta cu comuniştii trece pe 
planul doi-trei şi, vrând-nevrând, conştient sau 

inconştient, noi prelungim zilele acestei guver- 
nări sau poate chiar o şi consolidăm. 

Cred că lupta cu pistele false este una prin- 
cipială. Dacă ea va fi pierdută, vom pierde şi 
lupta principală cu cel mai delicat duşman, cu 
cel mai perfid duşman, cu guvernarea comunistă. 


IV 

Sistemul 

Chiar de la bun început, adică după preluarea 
puterii de către Partidul Comuniştilor, era clar 
că acest partid, lipsit de o doctrină clasică, 
mizând doar pe oportunism, va converge spre 
un sistem. Fiindcă sistemul este singurul capabil 
să soluţioneze două probleme fundamentale: 
menţinerea puterii şi dirijarea fluxului de bani 
în rândurile unui mic grup de oameni aflați la 
putere sau afiliați acesteia şi care obţin profit 
financiar. 

Partidul, ca atare, deja a devenit o anexă, în 
el s-au început îndoielile doctrinare, acuzările 
reciproce de oportunism şi această fierbere, mai 
devreme sau mai târziu, va răbufni în exterior, 
dar această răbufnire nu va mai interesa pe 

nimeni, fiindcă sistemul, odată creat, se va 
autoproteja, se va autodezvolta şi va exista atâta 
timp cât grupul care manevrează interesul şi 
banii nu va mai fi constituit din nişte indivizi 
care să pună în joc o a treia formulă — morala. 
Toate sistemele de acest fel se prăbuşesc în mod 
inevitabil din cauza încălcării legilor morale. 
Pare absolut nefiresc că acolo unde este puterea, 
instrument concret, că acolo unde sunt banii, 
factor financiar absolut concret, apare o cate- 
gorie filozofică, ce se implică şi distruge sistemul. 

Da, fiindcă, în linii mari, acest sistem se şi 
bazează pe criza moralei, el utilizează această 
criză care sugrumă societatea. Şi în momentul 
când încep să fie puse din nou ca primordiale 
problemele moralității, tot ce este legat de putere 
şi de bani trece pe un plan secundar. Dar orice 
sistem cunoaşte trei faze: constitutivă, de 
maturizare şi de lichidare. În R. Moldova, la ora 
actuală, sistemul se află în prima fază, de aceea, 
acesta atrage uşor indivizii care doresc parve- 
nirea cu orice preţ şi îi recrutează din rândurile 
tineretului, ca longevitatea sistemului să fie 
asigurată. Ca protejarea sistemului să fie făcută 

cu fermitate de aceşti tineri, care şi-au trădat 
interesele lor idealiste în favoarea unor interese 
meschine, de parvenire. Deci, ei deja au devenit 
pentru sistem mercenari fideli. 

Partidele politice de opoziţie, şi nu numai, 
comit o gravă greşeală. Ele luptă cu Partidul 
Comuniştilor, care, de fapt, este momâia siste- 
mului, este paiața scoasă în față, pe când marele 
pericol vine nu de la momâie, vine de la sistem. 
Odată ce nu s-a conştientizat acest lucru, putem 
spune cu fermitate că acest sistem va fi longeviv, 
dar nu mai mult de 70 de ani, cât a existat pre- 
cedentul sistem, bazat pe acelaşi mod de 
constituire. 

Curios lucru că experţii străini nu doresc să 
declare că sesizează deja existenţa sistemului. 
Ei confundă sistemul cu consolidarea statalității, 
ei salută consolidarea statalității, în realitate, 
însă, ei salută consolidarea sistemului. Îndem- 
nând opoziţia să lupte cu Partidul Comuniştilor, 
iar pe de altă parte, finanţând consolidarea 
statalității, ei favorizează două direcţii: pe de o 
parte, oferă opoziției o pistă falsă, iar pe de alta, 
consolidează adversarul secret al opoziţiei, 

adversarul de temut al opoziției. 

Ce înseamnă sistemul? Printr-un exemplu: 
în alegerile din februarie 2005, sondajele la 
ieşirea de la urne arătau o diferență de 8% nece- 
sară pentru a forma majoritatea parlamentară. 
Au fost suficiente trei ore ca Partidul Comu- 
niştilor să aducă pe tavă aceste 8% şi le-a adus 
nu partidul prin votul muncit, ci sistemul prin 
manipulare. Deci, pe viitor, toate alegerile, locale 
şi parlamentare, vor fi manipulate, va fi creată 
prin calcul o majoritate confortabilă şi o opoziţie 
decorativă, care să simuleze democraţia. Şi mulți 
analişti îşi vor toci minţile ca să înţeleagă de ce 
opoziţia se frământă atâta timp şi nu poate învinge 
partidul de guvernământ. Fără să priceapă că 
meciul se joacă pe două terenuri paralele şi 
golurile se înscriu pe cel de-al doilea teren şi 
toate în poarta opoziției. Fiindcă sistemul ştie clar 
pentru ce luptă, partidul poate avea căutări 
doctrinare, poate avea ezitări doctrinare, dar 
sistemul este neclintit, el nu are nici îndoieli, nici 
ezitări. 

În concluzie: dacă dorim cu adevărat să învin- 
gem, adică să instaurăm o democrație veritabilă, 

trebuie să cunoaştem exact cine este adversarul 
nostru. În caz contrar, ne vom lupta, ca Don 
Quijote, cu morile de vânt şi vom fi convinşi că 
prin lupta noastră, plină de sacrificiu, instaurăm 
democraţia. Pe când, în realitate, noi, pur şi simplu, 
suntem nişte figuranţi într-un spectacol superb 
pe care-l joacă sistemul. Este ca la şah — albele 
încep şi albele câştigă. Aici culoarea este alta — 
roşii încep şi roşii câştigă. 


V 

Schimbarea macazului 

Politica moldovenească a intrat într-o criză 
profundă din mai multe cauze, dar ieşirea din 
această criză se pare că va avea loc în timpul 
cel mai apropiat, într-o formulă cu totul neaş- 
teptată de regizorii mişcării politice de la Chişinău. 

Ceea ce s-a reuşit în 15 ani a fost, de fapt, 
cimentarea unei extreme drepte, care ar acumula 
toate aspiraţiile naționale, toate idealurile 
naționale şi le-ar ţine sub un control bine dirijat 
cu eliberarea aburului atunci când presiunea în 
cazan creşte foarte tare şi riscă să producă 
explozie. PPCD-ul, care se declară un partid 

național şi poartă această stemă pe toate meri- 
dianele, într-o republică cu o populaţie în care 
80% se declară moldoveni, adună în alegerile 
parlamentare 10%. Deci, acest partid nu repre- 
zintă majoritatea electoratului național şi insistența 
cu care el se menţine pe piaţa politică, făcând 
cele mai alambicate cedări şi schimbări de 
tactică, demonstrează clar că el vrea să-şi con- 
tinue rolul de frână a mişcării naționale. 

Greşeala din 4 aprilie 2005, votarea lui V. 
Voronin ca preşedinte, obligă conducerea PPCD 
să demisioneze. Roşca, Cubreacov, Secăreanu 
trebuie să-şi asume această grea decizie, căci 
fără ea partidul nu are viitor şi membrii lui se 
vor reorienta spre alte partide şi mişcări, în care 
există o componentă naţională veritabilă. 

În interiorul Partidului Comuniştilor are loc 
un proces latent de divizare, pe principii națio- 
nale, în care persoanele, membri de partid, care 
se consideră moldoveni, vor ca partidul să aibă 
un accent naţional, să nu fie un partid al minori- 
tății ruse şi al dictaturii limbii şi al conştiinţei ruse. 
Această situație paradoxală ne obligă să credem 
că, dacă extrema stângă are aspirații naţionale, 

atunci restul partidelor, de la sine înţeles, nutresc 
aceleaşi aspirații. Şi atunci trebuie să apară un 
partid care ar fi exponentul acestor aspirații. 

Putem spune cu toată certitudinea acest lucru 
despre AMN, în platforma politică a căruia se 
pune accentul pe valorile naţionale, integritatea 
teritorială, pe statalitate. AMN, împreună cu alte 
partide, mişcări social-politice şi obşteşti, cum 
ar fi Forul Democrat al Românilor, Asociaţia 
victimelor represiunilor staliniste, Asociaţia foş- 
tilor deportaţi şi deținuți politici din R. Moldova, 
organizaţia participanţilor la conflictul armat 
din 1992 ar fi acea forţă care ar aprecia la justa 
valoare rolul şi locul conştiinţei naționale în viața 
fiecărui individ şi a întregii societăţi. Astfel, 
putem pune clar problema conştiinţei naţionale. 
Şi nu la nivel de grup, ci la nivel de mase. 

Şaisprezece ani de frământări, de căutări de 
ezitări par în sfârşit să dea roadele mult aşteptate 
şi aceste roade vin prin conştiinţa națională, aşa 
cum este firesc. 

Căci fără conştiinţă naţională nici un popor 
nu valorează nimic. 

Ce nu ştiu ruşii despre Rusia 


I 

La fiecare început de secol, dar mai ales în 
ultima sută de ani, Rusia se află pe punctul de a 
alege. Această țară se vede mereu nevoită să 
înceapă încă un război, să încerce încă o extin- 
dere ori să schimbe felul de a fi al naţiunii, adică 
să dea nişte repere morale, în măsură să schimbe 
vectorul de orientare a ruşilor. De la extindere, 
ocupaţie, asuprire — spre o concentrare asupra 
propriei fiinţe, spre valorificarea propriului 
potențial. 

Biserica, cea care a avut o influență milenară 
în Rusia, deprinsă şi ea cu procesele de extindere 
teritorială, nu poate fi de real folos în soluțio- 
narea problemelor naţionale. Se cere o forță 
nouă, o tălmăcire nouă a programului naţiunii. 

De ce-am spus că Rusia se află în criză? 

Fiindcă, redusă la frontierele sale aproape 
că adevărate, Rusia a început să caute un poten- 
țial duşman. Acesta este procedeul cel mai utilizat 
de ruşi: căutarea unui duşman, deoarece chipul 

inamicului permite o concentrare maximă a 
eforturilor naţiunii. Națiunea ca şi cum îşi clarifică 
sarcina, vede în faţă duşmanul. Dar cum în jurul 
Rusiei stau tot ruşi, duşmanul nu mai este unul 
extern. Astfel, cel mai mare duşman devine cel 
intern, adică străinul din Rusia. Accentele şovine, 
abia şoptite în 1990, astăzi s-au transformat în 
mişcări fasciste de amploare pe lângă care 
fascismul german păleşte, fiindcă ruşii au mers 
pe calea rasismului total, a războiului civil şi cred 
că această cale este „un garant” al pieirii Rusiei. 
De ce potenţialul intelectual al Rusiei nu poate 
fi de folos în asemenea caz? Deoarece, de la un 
timp, ruşii au pierdut capacitatea de a privi 
lucrurile global, de a analiza lucrurile în ansamblu, 
de a sintetiza nişte fenomene nu numai în planul 
interesului politic, dar şi în planul interesului 
moral. Această gândire fragmentară se observă 
în tot ce fac ruşii astăzi. În războiul din Caucaz, 
în „războiul gazelor”, în războiul cu străinii ş.a.m.d. 

Cred că oricine ar veni la putere în Rusia n-o 
să poată depăşi acest impediment, consolidat 
de câteva secole în conştiinţa trăitorilor acestei 
țări. Problema ruşilor s-a conturat foarte clar în 

momentul în care acest popor a avut nevoie în 
permanență de un reper moral. Dacă nu era unul 
real, se găsea unul fals, dar din el națiunea îşi 
trăgea sevele. Pentru secolul XIX şi începutul 
secolului XX acest pilon moral a fost Lev 
Tolstoi. A murit Tolstoi — a venit Maxim Gorki; 
a murit Gorki — a venit Boris Pasternak; a murit 
Pasternak — a venit Andrei Saharov; a murit 
Saharov — n-a venit nimeni, fiindcă următorul 
la rând era Aleksandr Soljeniţân, care n-a putut 
să iasă din „carapacea naţională” şi a lunecat 
pe panta naţionalismului ieftin, velicorus şi, în 
felul acesta, n-a putut ocupa locul vacant ce 
părea să-i fie sortit. 

Cu tot efortul serviciilor speciale de conso- 
lidare a statului, Rusia slăbeşte pe zi ce trece. 
Această slăbire se exprimă nu prin pierderea 
influenţei de pretinsă megaputere asupra unor 
zone de pe Terra cum ar fi Palestina, Irakul, 
Iranul, Afganistanul, ci în faptul că Rusia a 
început să-şi „pună mintea” cu ţări mici ca 
Moldova, Georgia, Republicile Baltice. Este un 
semn că marii conducători ai ruşilor, treptat, au 
căzut în mintea copiilor, mă refer, evident, la copiii 

politici. Fiindcă a-ţi crea un duşman din 
Republica Moldova, care este locuită în pro- 
porţie de 11% de către ruşi şi care ca teritoriu 
reprezintă a zecea parte din regiunea Krasnoiarsk, 
este o mare, o imensă aberaţie. Dar totul are o 
explicaţie. Lipsa „farului” moral nu permite 
scrutarea de sinteză, gândirea panoramică şi 
atunci segmentele încep să dicteze. 

Când ruşii îşi vor da seama ce le lipseşte, va 
fi prea târziu. De fapt, ei au sunt nişte eterni 
întârziați în istorie şi toate eforturile lor de a 
ține pasul cu lumea civilizată sunt zadarnice. 


II 

În închipuirea idealistă a ruşilor, Rusia este 
o ţară monoetnică. De aici şi ideea lansată în 
permanenţă de naţionaliştii ruşi „Rusia doar 
pentru ruşi!”, fiindcă ei concep populaţia nerusă 
doar ca pe o populaţie periferică, neînsemnată 
din punct de vedere statistic. Este o gravă eroare. 
În Rusia locuiesc 150 de etnii. Şi dacă e să cauţi 
atent, aşa cum spunea un filozof din sec. XIX, 
dacă e să zgârii un pic pielea de pe fața unui 
Tus, dai de un tătar. Aşadar, ideea purității etnice 

propagată de sloganul „Rusia pentru ruşi!” nu 
are nici un fundament. Fiindcă, dezvoltată prin 
expansiune, mărindu-şi teritoriul pe contul veci- 
nilor, Rusia n-a procedat ca şi China, care îşi 
majorează numărul populației prin propria repro- 
ducere, ci şi-a sporit-o prin anexarea unor state 
şi asuprirea popoarelor respective, care aveau 
teritoriul lor şi formațiunile lor statale. În principiu, 
popoarele subjugate au tot dreptul să spună ca 
şi ruşii: lakutia pentru iakuţi, Hakasia pentru 
hakaşi, Udmurtia pentru udmurți şi-atunci Rusia 
va rămâne cu trei regiuni din jurul Moscovei în 
care, deocamdată, locuiesc cu precădere ruşi. 
Nu vom aluneca pe această pantă a naţiona- 
lismului şi vom analiza un segment din istoria 
Rusiei, care ne priveşte exact pe noi, dar care 
ar fi catastrofal dacă îndemnul „Rusia doar 
pentru ruşi!” ar fi fost aplicat. Probabil, fiecare 
popor care a fost în contact cu ruşii pe parcursul 
istoriei ar putea da exemple similare cu ale 
noastre şi atunci am vedea că lozinca naționa- 
liştilor ruşi este una păgubitoare. 

O expediţie rusă în China a fost condusă de 
moldoveanul Nicolae Milescu Spătarul, prima 

descriere ştiinţifică a Chinei făcută pentru ruşi 
tot lui Nicolae Milescu Spătarul îi aparţine. 
Lucrarea acestui mare înaintaş, Descrierea 
primei părți a lumii, numită Asia, într-însa se 
şi află Statul Chinez cu celelalte oraşe şi 
provincii ale sale (1677), a apărut în zeci de 
ediții. Descoperirea imensului spaţiu asiatic s-a 
făcut prin ochii şi prin inteligența acestui savant 
moldovean, care a stat la bazele formării depar- 
tamentului relații externe, fiind cunoscător a 12 
limbi. Ne vom referi şi la timpurile lui Petru cel 
Mare. În 1711, Dimitrie Cantemir pleacă în Rusia 
cu Petru cel Mare în urma înfrângerii suferite la 
Stănileşti. Venirea lui Cantemir a dat Rusiei 
Universitatea din Petersburg. Dar înainte de 
aceasta, la Kiev, în chiar inima Rusiei kievene, 
un alt moldovean — Petru Movilă — deschidea 
prima academie pentru ruşi. În total, patru uni- 
versități din Rusia, inclusiv cea din Moscova şi 
cea din Harkov, au avut ctitori moldoveni. Să 
facem o incursiune în istorie să ne oprim la 
câteva exemple accidentale. 

Întemeietorul literaturii ruse culte şi primul 
poet modern al Rusiei este considerat moldo- 

veanul Antioh Cantemir. De la el a pornit în 
Rusia tradiţia poeziei culte. Sau să luăm anun- 
ţurile pe care le face uneori programul Timpul. 
Cutare bolnav a fost internat în spitalul 
Sklifosovski, un spital de elită din Rusia. Păi 
spitalul Skilofosovski poartă numele savantului 
Sclifos, un moldovean născut în Transnistria. lar 
Petru Capiţa, celebrul fizician, unul dintre părinții 
bombei cu hidrogen, nu este altul decât românul 
Petru Căpiţă. Este deopotrivă curios şi îmbu- 
curător faptul că fiul savantului cunoaşte limba 
română, deşi neamul Căpiţă se află în Rusia de 
câteva sute de ani. Să ne amintim de Nicolae 
Bantâş-Kamenski, fondatorul Arhivei Ministerului 
de Externe, şi de fiul său, Dimitrie Bantâş- 
Kamenski, cel care a scris o istorie fundamentală 
a Rusiei şi una în 5 volume a Ucrainei. Să ne 
imaginăm, per absurdum, că am putea exclude 
aceste personalități şi aportul lor la cultura şi 
istoria Rusiei. Ruşii ar rămâne cu foarte puţin, 
cu aproape nimic, pur rusesc. Chiar şi Mihail 
Lomonosov, din care ei şi-au făcut un titlu de 
glorie, a fost şcolit un timp la Academia lui Petru 
Movilă. De aceea, ideea exclusivistă a ruşilor 

potrivit căreia ei sunt cei mai tari şi cei mai mari, 
este o idee eronată. Puterea ruşilor s-a bazat şi 
rezidă în capacitatea lor de a coaliza interesele 
popoarelor conlocuitoare şi a vecinilor în vederea 
evoluţiei acestui stat. 

Toate ideile ultranaţionaliste nu vor face 
decât să distrugă Rusia. Fiindcă Rusia este o 
sumă a mai multor factori şi excluderea unora 
dintre aceştia ar face această sumă infinit de 
mică. Şi ar transforma Rusia într-o simplă sperie- 
toare care ţine într-o mână măciuca atomică, 
iar în alta — ţeava cu gaze... 


III 

Ideea fundamentală a ruşilor din toate tim- 
purile a pornit de la un mit — mitul eliberatorului. 
Începând cu Rusia kieveană, continuând apoi 
cu războaiele împotriva tătarilor, ruşii au simţit 
gustul şi plăcerea de a-i elibera pe alţii şi au 
făcut din această plăcere o pasiune, o ocupaţie 
profesională. Aşa au reuşit să elibereze Siberia 
de băştinaşi, încât astăzi, pe acele plaiuri, au 
rămas doar aşchii din nişte popoare care odini- 
oară moşteneau o profundă cultură națională şi 

un patrimoniu milenar. Dar după eliberare, când 
au fost declarate drept popoare înapoiate, ele 
au pierdut totul, au fost deznaţionalizate, au 
pierdut sentimentul propriei valori şi dispariţia 
lor ca etnii este o chestiune de scurtă durată. 

„Eliberarea Siberiei” nu a fost suficientă şi 
atunci Rusia şi-a îndreptat privirea spre Europa. 
Aici era mai uşor de eliberat, fiindcă existau 
popoare care aveau aceeaşi religie creştin- 
ortodoxă şi eliberarea lor avea deja un statut 
deosebit. Să-i eliberăm în numele Bisericii 
creştine-ortodoxe; să ajungem la Constantinopol; 
să creăm un alt imperiu cu capitala la 
Constantinopol. 

Războaiele Rusiei au ajuns până în Balcani, 
dar aceasta nu a avut suficiente forțe pentru a 
cuceri Constantinopolul. Şi atunci s-a mers spre 
Asia, spre Caucaz; popoare cu altă cultură, cu 
altă religie, au fost şi ele eliberate. 

Acest mit al eliberării a fost foarte frumos 
promovat în interiorul Rusiei, încât a devenit o 
sintagmă pe care generaţii de ruşi o utilizează 
fără să-şi imagineze ce conţine ea şi ce semni- 
ficaţie are. După revoluţia din octombrie 1917, 

popoarele „eliberate” au început să-şi revendice 
drepturile lor şi să se dez-elibereze, obținând 
independența. Aşa a făcut-o Polonia, aşa a făcut-o 
Finlanda, la fel au procedat ţările baltice, 
Caucazul şi chiar republici slave, cum sunt 
Belarus şi Ucraina, au reuşit să obțină inde- 
pendenţa, dar aceasta a fost de scurtă durată. 
Siberia s-a frământat şi ea până în momentul 
în care şi acolo au apărut nişte republici care 
visau autonomie şi independență. Secolul XX 
a fost un secol cumplit pentru toată lumea, 
fiindcă noua „eliberare”, desfăşurată de această 
dată de comunişti, a fost, în esenţă, un genocid. 
Toate ţările care au reuşit să scape temporar de 
sub tutela Rusiei, în urma unui război civil foarte 
crunt, au fost readuse sub tutela Kremlinului. 
Această eliberare nu a fost mai puţin sângeroasă 
decât cele anterioare, doar că de data asta nu se 
lupta cu un duşman extern, cum erau, spre 
exemplu, Turcia sau popoarele caucaziene, ci 
cu un duşman intern, pe care-l reprezenta, de 
fapt, pătura conştientă din statele abia înfiripate. 
Ca să dăm un exemplu de luptă împotriva 
ideii de autonomie şi independență, vom spune 

că, după 22 de ani, ruşii au smuls o bucată din 
Finlanda, au împărțit Polonia în două cu 
Germania, au ocupat republicile baltice şi 
Basarabia. Şi ideea răzbunării pentru temerara 
încercare de-a-şi găsi independenţa în 1918 
pentru liderii acestor state a însemnat ani de 
GULAG, a însemnat o vânătoare de oameni prin 
toată Europa, cu asasinări şi răpiri de persoane, 
cum a fost cazul lui Vasile Şulghin, care a fost 
prins de către organele KGB-ului în anii '50 şi 
adus clandestin în URSS, pentru a fi condamnat 
la detenţie pe viaţă, ori Pan Halippa, fostul 
preşedinte al Sfatului Țării, adus din România şi 
judecat ca duşman al puterii sovietice şi ca 
trădător de ţară, deşi el nici o clipă nu a fost 
cetăţean al URSS. 

Mitul eliberării pentru ruşi este argumentat 
printr-o singură frază, de dragul căreia se şi face 
această „eliberare”: noi am vărsat sânge pentru 
acest pământ, deci, acest pământ este al nostru. 
O altă generaţie vine cu acelaşi argument: acest 
pământ este al nostru, căci pentru el au vărsat 
sânge buneii noştri. În felul acesta, se perpe- 

tuează un mit şi, de fapt, se păstrează permanent 
o stare de conflict şi de tensiune. 

Politica externă a Rusiei, astăzi, este con- 
struită anume pe acest mit. Mit precum că toate 
popoarele care s-au aflat în zona de influenţă a 
Rusiei îi datorează acesteia eliberarea. Este un 
punct de vedere greşit, care în cele din urmă 
poate genera nişte războaie foarte serioase. 

Ruşii ar trebui să conştientizeze faptul că 
momentul pozitiv al eliberării a fost foarte 
relativ şi s-a consumat în primii 50 de ani de 
după eliberare, deoarece reversul eliberării era 
ocupaţia. Şi anume chipul ocupantului rus s-a 
imprimat în conştiinţa popoarelor eliberate. 
Fiindcă finlandezii, în 1939, nu i-au rugat pe 
ruşi să-i elibereze de teritoriul lor, precum polo- 
nezii nu i-au rugat să le împartă Polonia şi să 
uite să dea înapoi teritoriul eliberat, cum nici 
balticii, nici basarabenii n-au rugat să fie eliberați. 

Comuniștii sovietici, în 1940, nu mai erau 
eliberatori, erau ocupanţi şi această definiţie 
trebuie fixată în manualele de istorie, în toate 
monografiile, ca să nu mai producem confuzii 
în capetele noii generaţii. Şi trebuie să avem 

curajul să facem o demitizare a eliberatorului şi 
să spunem pe faţă — eliberatorul rus este echi- 
valent cu un ocupant. Acest lucru l-au înțeles 
deja popoarele care s-au eliberat şi acum a sosit 
timpul să-l înţeleagă ruşii şi Rusia. 


IV 

Şovinismul velicorus a fost educat pe par- 
cursul secolelor, dar rădăcinile lui clare s-au 
conturat pe timpul lui Petru cel Mare, care, după 
o anumită perioadă petrecută în Europa, a înțeles 
că poate opune civilizaţiei europene nu o altă 
cultură, ci o altă dimensiune. O mărire a ţării, a 
înfăptuirilor, care i-a şocat pe europeni. Şi din 
această grandomanie a lui Petru a apărut prima 
flotă rusească după modelul olandez, a fost 
reformată armata după modelul german, a fost 
creată un fel de academie tot după modelul 
european, a fost construită o capitală nouă, la 
edificarea căreia au murit sute de mii de oameni. 
Ceea ce ruşii numesc astăzi cu mândrie Petersburg, 
o fereastră spre Europa, înseamnă, de fapt, o 
capitală înălțată pe osemintele țăranilor din 
imperiul rus. 

Războaiele ce au urmat deja pe timpurile 
Ecaterinei II, al lui Alexandru I, Alexandru II, 
au fost tot nişte războaie de lărgire a imperiului, 
tot de grandomanie. Acest spirit a fost cultivat 
cu atenţie, încât rusul cel mai prăpădit te priveşte 
cu superioritate, de parcă ar avea în spate cel 
puţin două academii europene. Şi este straniu 
faptul că în perioada sovietică, după încercarea 
mai multor popoare subjugate de a-şi proclama 
suveranitatea şi independenţa în 1917-1918, a 
învins tot grandomania rusească, luând proporții 
şi mai mari, fiindcă, de la ocuparea teritoriului 
fostului imperiu, sovieticii au ajuns să vehiculeze 
ideea revoluţiei mondiale, adică ocuparea între- 
gului glob printr-o schimbare a sistemului politic. 
Este un exemplu concludent cum o idee abe- 
rantă, alimentată de grandomanie, în esenţă, a 
devenit o problemă pentru toate țările lumii. 

S-a întâmplat aşa că după destrămarea 
URSS, în 1991, Rusia a fost redusă mult în 
spaţiu. Ea s-a confruntat, ca şi alte republici, cu 
diverse probleme interne, cea mai dureroasă fiind 
problema demografică, ce arată clar că populaţia 

Rusiei scade vertiginos şi se concentrează prepon- 
derent în oraşe. Satele rămân pustii, agricultura 
de izbelişte şi ţara trăieşte doar din vânzările de 
materie primă. Plecarea populaţiei din sate nu 
înseamnă doar o migraţie elementară. În linii 
mari, pentru Rusia, această migraţie e o 
catastrofă. În mod tradițional, cultura rusă se 
alimenta din sat, nu din oraş, oraşul fiind 
adăpostul celor dezmoşteniţi, dezrădăcinaţi. 
Această schimbare de direcții de la sat la 
oraş a obligat politologii ruşi să caute o soluție 
compensatoare. Şi-atunci ei au revenit la soluția 
găsită de Petru - şovinismul velicorus. Ei au 
pornit „0 globalizare locală”, prin lichidarea 
autonomiilor locale în urma reîmpărțirii teri- 
toriului, adică, concret: regiunea Krasnoiarsk se 
uneşte cu toate republicile autonome din acest 
teritoriu, la fel o fac alte regiuni - Tomsk, Omsk 
Şi, evident, în aceste spaţii mari, popoarele mici 
nu mai au nici o pondere. lar Moscova repetă 
întruna acelaşi refren: noi, ruşii, suntem un popor 
mare, Rusia este o supraputere şi multe alte teze, 
care cimentează treptat conştiinţa de supra- 

oameni, de velicoruşi. Apare ura față de alte 
etnii. Această ură deja a pătruns în literatură, în 
cinematografie, popoarele caucaziene se află în 
acest sens pe locul I, chinezii pe locul II, Asia 
Mijlocie pe locul III şi undeva în coada listei stau 
potenţialii duşmani: ucrainenii, georgienii, 
moldovenii, ca popoare inferioare.Este greu de 
imaginat că în mileniul III ne ciocnim cu 
asemenea situaţii. În Europa unificată se caută o 
soluție de armonizare a raporturilor interetnice, 
de ştergere a deosebirilor şi de conturare clară a 
unei prietenii între popoare. Rusia s-a pornit pe 
contrasens şi de aceea conflictul Rusiei cu Europa 
la o anumită etapă va deveni inevitabil. Chiar 
dacă ruşii vor pretinde să intre în hora Uniunii 
Europene, ei nu vor putea să o facă din cauză că 
formarea mentalităţii populaţiei ruse s-a făcut pe 
alte criterii şi cu alte mijloace, rezultatul fiind 
mult prea deosebit de cel european. 

Rusia, fără să vrea, a ales o cale greşită, o 
cale uşoară pentru depăşirea crizei de identitate, 
bine conturată de la *90 încoace. lar această cale 
uşoară nu este şi cea justă, corectă. Această cale 
uşoară împinge Rusia de la Europa spre Asia. 

V 

Fiind o naţiune războinică, construindu-şi 
politica internă şi cea externă pe criterii impe- 
riale, Rusia tot timpul a avut nevoie de eroi. Eroi 
care i-ar mobiliza națiunea. Şi-atunci când este 
vorba de eroi, în contrapunere cu ei apare într-o 
altă dimensiune noţiunea de patrie. Minin şi 
Pojarski au salvat Moscova de polonezi. Kutuzov 
a învins în războiul cu Napoleon, Pavlik Morozov 
i-a învins pe culaci, Nikolai Gastello a murit ca 
un erou îndreptându-şi avionul avariat asupra 
unei coloane de maşini fasciste, iar Zoia 
Kosmodemeanskaia şi-a jertfit viaţa tânără, 
apărându-şi patria, incendiind nişte case în care 
locuiau tot nişte familii de ruşi. 

Generaţii întregi au fost educate cu mitul lui 
Ivan Susanin. Un simplu țăran a fost ridicat la 
nivelul de protagonist al unei celebre creaţii 
muzicale O viață pentru țar (1836) de M.Glinka, 
operă care a educat câteva zeci de generaţii. 
Războiul a generat război, eroii au educat 
națiunea, pregătind-o pentru un alt război. 

La ora actuală, Rusia se află în criză, fiindcă 
războaiele pe care le-a dus nu au fost războaie 

de apărare a patriei, ci au fost războaie de 
cotropire, iar războaiele de cotropire nu mai nasc 
eroi. Marea criză a spiritualităţii ruseşti s-a 
conturat clar în timpul războiului din Afganistan, 
un război care a fost pierdut ruşinos şi a cărui 
continuare a fost războiul cecen, la fel, pierdut 
în două rânduri. 

Şi-atunci, ce-i oferim naţiunii? Cu ce vom 
umple golul sufletesc a zeci de generaţii, a zeci 
de mii de tineri care nu mai au un ideal, pentru 
care nu mai valorează nimic nici Ivan Susanin, 
nici Zoia Kosmodemeanskaia? Atunci, acestei 
generaţii i se propune să-şi satisfacă orgoliul 
copiind, mimând, repetând viaţa starurilor 
ruseşti. Este un fel de model papier mâche, adică 
o umplutură din hârtie şi carton care trebuie să 
substituie idealul naţional, eroul pozitiv, sentimen- 
tul colectiv ş.a., acestea fiind lipsă. Şi-atunci 
viața starurilor este ridicată la înălțimea ame- 
țitoare a interesului național. Se compun mituri, 
se vehiculează diverse zvonuri şi, treptat, în 
conştiinţa opiniei publice evenimente efemere 
din viaţa acestor oameni devin modele de mimat. 
Şi-a făcut operație plastică Leontiev, a fost furată 

maşina lui Mihail Jvaneţki, a fost prădat 
apartamentul Nataşei Koroliova şi multe alte 
detalii care vizează un singur scop, care vor să 
arate că starurile pe care lumea le admiră la 
televizor duc o viaţă cotidiană cu exact aceleaşi 
probleme ca şi orice rus. Și apartamentele lor 
sunt prădate, şi Jvaneţki a stat cinci ore legat în 
pădure, după ce i s-a furat maşina, dezbrăcat, în 
toiul iernii, şi tu, dacă vrei să fi ca Leontiev, poţi 
să-ţi faci operaţie plastică. În fond, nişte idei care 
nu fac două parale devin ştiri senzaţionale pentru 
întreaga națiune, care le ascultă cu sufletul la 
gură, ceea ce înseamnă că lumea începe să 
trăiască şi să judece de-a-ndoaselea. Este un 
pericol extraordinar de mare pentru un popor care 
nu are conştiinţa formată să-i dai o umplutură 
atât de ieftină, să-i dai câteva versiuni pe care el 
le poate urma. Ai bani, îți poţi face o operaţie 
plastică, n-ai bani, comiți o spargere de aparta- 
ment. Este încă o faţetă a aceleiaşi medalii. 
Starurile nu rezistă marilor presiuni, deoa- 
rece sunt oameni şi-atunci în ziar se strecoară 
ideea că cutare consumă droguri, cutare inter- 
pretă e alcoolică şi națiunea preia cu plăcere 

aceleaşi slăbiciuni. Rusia, după viteza pătrun- 
derii drogurilor, probabil, se află pe primul loc în 
lume, căci după consumul de alcool demult este 
campioană absolută. 

Şi-atunci trebuie să recunoaştem că în 
spatele acestor mişcări subtile este ascuns un 
scop comercial: profitându-se de naivitatea opi- 
niei publice, se adună averi fabuloase. Utilizându-se 
capacitatea omului de a mima, i se dă unei naţiuni 
posibilitatea să fiarbă în sine, fără să-şi pună mari 
probleme. De ce luptă tinerii noştri în Cecenia? 
Ce caută armata rusă în Transnistria şi în 
Tadjikistan? Cum de 9 sau 10 persoane au reuşit 
să acapareze 60% din bogăţia Rusiei? Şi multe 
alte întrebări incomode, care, puse pe tapet, ar 
putea genera o explozie, o explozie a conştiinţei. 

În Rusia s-a produs o mutație. Fiind nevoie 
de eroi, aceştia au fost substituiţi cu pseudoeroi, 
de aici şi posibilitatea politicienilor de a manipula 
uşor o sută cincizeci de milioane de oameni, de 
a alege un preşedinte absolut necunoscut de 
nimeni şi de a desemna un prim-ministru pe care 
nimeni nu l-a ştiut până la numirea lui în post, 
când în preajma lor ani de zile au activat 

personalităţi care s-au impus opiniei publice şi 
care păreau că au o certă valoare publică. 

Partide democrate care au încercat să dea 
Rusiei o nouă dimensiune nici nu au nimerit în 
parlament, pe când partide politice create peste 
noapte au acumulat majoritatea de voturi. Este 
un paradox şi este o dramă a Rusiei. 

Mişcarea mai departe pe calea pe care o 
deschid starurile şi umplerea conştiinţei cu 
nimicuri este calea care va destrăma Rusia. 
Fiindcă Rusia nu este o naţiune ca cea ame- 
ricană, în care elementul catalizator şi liantul 
este banul, ţară în care chiar şi actul de căsătorie 
este un act comercial. Rusia este o ţară a senti- 
mentelor, o ţară a misticismului şi eroii de 
odinioară îndeplineau rolul pe care-l aveau eroii 
în Grecia Antică. Hercule era eroul mitologic 
care îi înaripa pe greci, îi dădea tărie spiritului 
elin. Aşa cum Orfeu întruchipa dimensiunea 
lirică a acelui spirit. Eroii Greciei Antice au 
contribuit inimaginabil de mult la prosperarea, 
la perfecționarea acelei civilizaţii, care până 
astăzi a rămas de neîntrecut. Eroii ruşi erau 
aceleaşi modele, fiindcă la baza culturii ruse, încă 

la începuturi, a stat cultura greacă, cultura venită 
prin Biserică, şi-atunci când, în secolul XXI, se 
schimbă valoarea şi semnificaţia eroilor, naţiu- 
nea este în pericol. 

Este dreptul ruşilor de a-şi alege eroii, nu le 
poate nimeni impune eroi din afară, dar dacă 
ne gândim că marea majoritate a cântecelor de 
estradă sunt scrise în puşcării sau dedicate 
puşcăriaşilor, iar restul sunt cântece de luptă, 
despre război, trebuie să ne pună pe gânduri 
sănătatea spirituală a acestei națiuni. Rusia, dacă 
vrea să capete o nouă dimensiune calitativă, este 
datoare să-şi descopere adevărații eroi. 


VI 

Într-un articol precedent, scriind despre duş- 
manul intern, noi n-am mers în străfundul 
istoriei ca să arătăm rădăcinile exacte din care- 
şi trage seva această cumplită boală rusească, 
căutarea duşmanului intern. 

Marii filozofi ai secolului XIX au argu- 
mentat şi-au demonstrat că dezvoltarea socie- 
tăților trece printr-o îndelungată luptă de clasă. 

Acelaşi lucru a fost valabil pentru Rusia doară 

că aici lupta de clasă a avut specificul ei şi a 
avut nişte continuări neaşteptate chiar şi pentru 
marii teoreticieni marxişti cum au fost: Marx, 
Engels, Lenin. 

Odată cu instaurarea statului în Rusia, dar 
mai ales după instaurarea monarhiei romano- 
vilor, Rusia era cutremurată de tulburări popu- 
lare. Se crease iluzia că boierii sunt răi, iar 
împăratul este bun şi dacă ar şti împăratul cât 
de răi sunt boierii lucrurile în Rusia ar lua o 
altă turnură, şi lupta cu boierii răi a fost dusă pe 
parcursul aproape 300 de ani. Boierii au fost 
acel zid care n-au permis dărâmarea monarhiei 
ruseşti. Ei au fost ca un spărgător de valuri, ca 
acele ziduri de beton scoase departe în mare, 
lovindu-se de care, furtunile aduc la mal valuri 
domolite. 

Secolul XIX a adus apariția unei noi clase, 
clasa capitaliştilor, a adus pe scena politică 
apariția unei noi clase a săracilor, proletariatul 
şi aici schema a fost cea veche, proletarii au 
început să se lupte cu capitaliştii, fiind convinşi 
că împăratul nu cunoaşte nimic din fărădelegile 
pe care aceştia le comit. Exemplul elocvent este 

anul 1905 cu demonstraţia organizată de popa 
Gapon în vederea susținerii monarhiei. 

Societatea rusă foarte greu a acceptat ideea 
că duşman este nu numai boierul, nu numai 
capitalistul, dar şi împăratul care în fond 
simboliza statul. Lupta cu boierimea era o luptă 
care nu atingea interesele directe ale statului 
era o confruntare a celor mulţi cu un grup 
restrâns de persoane care deţineau averi, care 
le era cunoscut concret şi din această cauză, ima- 
ginea duşmanului era una concretă. 

Literatura rusă ilustrează perfect această 
stare: romanele populare, răscoala lui Pugaciov, 
povestirea Dubrovski a lui Puşkin, ş.a. 

Pentru a supravieţui monarhia rusă avea 
nevoie de această imagine a duşmanului intern, 
fiindcă toate energiile negative care se acumulau 
în societate erau trecute prin acest paratrăsnet a 
dușmanului intern şi ceea ce este curios, ceea 
ce este greu de explicat ţine de faptul că boieri- 
mea, negustorii au acceptat această poziție. Ei 
n-au încercat niciodată să arate cu degetul în 
sus spre împărat şi să zică că de fapt marea 
problemă a Rusiei este monarhia, că viaţa grea 

a țăranilor ţine de felul cum este condusă Rusia, 
de politica ei internă şi externă pe care în ultimă 
instanță o formulează şi o aprobă împăratul. 

Acest val a ţinut aproape 300 de ani, adică 
până la apariția revoluţionarilor poporanişti, a 
scriitorilor democrați care au început să lege 
direct necazurile Rusiei de împărat. 

Primul semnal în acest sens l-au dat decem- 
briştii, acolo, în Piaţa Senatului, în 1825 a şi 
fost pusă la îndoială monarhia rusă. Revoluţia 
din februarie 1917 a fost o finalizare a unei lungi 
confruntări de clasă în care participanţii la 
această luptă, pentru moment s-au dezis de 
confruntarea cu duşmanul intern. Şi-atunci a 
căzut monarhia rusă, dar această perioadă, sau 
mai bine-zis, această vacanţă în căutarea duş- 
manului intern a durat din februarie 1917 până 
în octombrie a aceluiaşi an, când bolşevicii au 
luat în mâini puterea, şi-atunci căutarea duşma- 
nului intern a devenit o politică de stat şi repri- 
marea acestui duşman intern a fost nespus de 
crâncenă. 70 de ani de higemonie a clasei 
proletare au însemnat, de fapt, o permanentă 
luptă cu duşmanul intern care de această dată 

nu mai era etnic, cum ne obişnuisem în cazul cu 
evreii ci era duşman de clasă, deşi paradoxal 
clasa bogătaşilor în Rusia nu mai exista. Existau 
doar muncitorii şi ţăranii şi pătura intelectua- 
lilor. Deci practic bolşevicii l-au inventat pe 
acest duşman intern ca să motiveze societatea, 
să-i de-a o preocupare permanentă şi-n felul 
acesta să menţină puterea. Şi cu cât duşmanul 
intern a fost slăbit şi distrus în aceeaşi măsură a 
slăbit şi puterea sovietică. Când în societate nu 
mai erau decât câteva persoane disidente acest 
imperiu s-a prăbuşit. 

În concluzie putem afirma că monarhia țaristă 
a supraviețuit 300 de ani pe baza dușmanului 
intern. Puterea sovietică a supraviețuit 70 de 
ani pe baza duşmanului intern. Actuala putere 
în Rusia dacă vrea să atingă măcar cifra de 
supravieţuire a puterii sovietice, v-a fi nevoită 
să-şi găsească un duşman intern, să-l inventeze, 
fiindcă este clar, având vecini cu o putere 
economică mult mai mare ca SUA, Japonia, 
China, Rusia nemotivată intern se poate oricând 
dezmembra. Încercarea de a da vina pe vecinii 
din fostul sistem sovietic nu este o soluţie. Rusia 

trebuie să-şi caute motivarea internă, fiindcă un 
imperiu, iar Rusia a rămas un imperiu chiar şi 
după destrămarea URSS, fără-i motivarea 
internă nu supravieţuieşte. 

O voce parcă mi-ar şopti, da monarhia? Poate 
să revenim din noua la Casa Romanov şi prin 
ea să încercăm să întărim Rusia. S-ar părea că 
după modelul Marii Britanii, Danemarcii, Spaniei, 
regalitatea poate juca un anumit rol de echili- 
brare a tensiunilor în societate. Totuşi, omul 
contemporan priveşte realitatea ca pe un decor, 
ca pe un spectacol şi-aceasta în ţările în care 
monarhiile au stat neclintite până în zilele 
noastre, pe când în Rusia, monarhia a fost scoasă 
de pe rol şi nu ştiu care ar fi argumentul con- 
vingător pentru o societate care nu are conştiinţa 
de respect monarhic, să accepte cumva încă un 
conducător. 

În Rusia au să existe partide promonarhiste, 
curente promonarhiste, dar revenirea la monarhie 
este exclusă, fiindcă chiar conducătorii Rusiei 
mai uşor acceptă să fie ei împărați neîncoronați, 
decât să aibă un rival mult mai puternic în plan 
moral. 

Şi totuşi ruşii ar trebui să înțeleagă că există 
pentru ei o soluţie salvatoare, pornind de la 
ideea că orice rus este un mistic, salvarea Rusiei 
poate fi făcută prin biserică, prin credinţă, prin 
iertarea păcatelor, Rusia ar putea să se privească 
pe sine cu ochii adevăraţi. Să nu se preamă- 
rească, să nu-şi închipuie prea mult, ci pur şi 
simplu să încerce să dea o libertate interioară 
fiecărui individ şi cred că renaşterea prin 
credință a Rusiei este posibilă. Fiindcă creşti- 
nismul este religia cea mai tolerantă dacă nu 
este utilizată în scopuri politice. 


VII 

S-ar părea că reieşind din cele spuse mai sus 
Rusia numai are nici o şansă de supravieţuire. 
Formula ei imperială benefică într-o anumită 
perioadă a devenit şi formula morală a impe- 
riului. 

Toate încercările economice, politice de-a 
prelungi viaţa acestui imperiu sunt limitate în 
timp. Mai devreme sau mai târziu ceea ce are 
să se întâmple se v-a produce. Inevitabilul este 
de neocolit. Şi totuşi, Rusia are o şansă, o unică 

şansă de supravieţuire în formula actuală. Şi-această 
şansă o oferă biserica. Cât n-ar părea de straniu 
— biserica rusă, importantă în anumite secole, 
ignorată până la absurd în altele, la această mare 
răscruce a istoriei, vine ca unica şansă de salvare 
a Rusiei. Şi nu biserica în sine, ca instituție, ci 
credinţa. 

Creştinismul ortodox, readus în prim-planul 
firii mistice a rusului se poate transforma în acea 
platformă vitală care v-a relansa Rusia. Cele mai 
mari crize în istoria Rusiei au fost anticipate de 
nişte crize religioase. Criza de pe timpul patri- 
arhului Nicon, care a împărțit Rusia în două pe 
baza credinţei. Atunci a apărut biserica de rit 
vechi şi-atunci au avut loc trecerile la noile 
canoane religioase. 

Criza ţarismului la începutul sec. XX a fost 
anticipată de apariţia unui cerc filosofic mistic 
religios, foarte puternic, care intuitiv a încercat 
să dea credinţei ruse o importanţă primordială 
şi prin aceasta să evite ciocnirea revoluționară 
dintre monarhie şi proletariat, dintre intelectuali 
şi monarhie. Cei mai mari filosofi ai secolului 
XX au fundamentat în lucrările lor necesitatea 


54 


sprijinirii pe credință, aducerea în prim-planul 
politicii de stat, anume a ortodoxismului creştin. 

Vladimir Soloviov, Nicolae Berdiaev, Dimitri 
Mereşkovski şi alții au căutat cu febrilitate 
soluţia mistică. Şi dacă examinăm lucrările lor, 
ne convingem că în mare parte concluziile lor 
sunt juste. 

Rusia a avut şi are nevoie de credință. 
Paradoxul situaţiei actuale sau deosebirea de 
situația care se contura la începutul secolului 
XX, constă în faptul că atunci soarta Rusiei era 
pusă în joc în planul evoluţiei imperialiste, care 
era accentuat printr-o criză serioasă a monarhiei 
ruseşti. Şi situaţia era torpilată de existenţa unei 
nemulțumiri extinse a păturii intelectuale, care 
nu se regăsea în societatea rusă la sfârşitul 
secolului XIX. Într-un fel intelectualii care 
contribuiseră la abolirea şerbiei, doreau reforme 
mai energice în societate. Însă conservatorismul 
tipic rusesc miza mult pe stagnarea oricăror 
reforme. Şi-atunci antagonismul iscat între 
pătura sus-pusă a administrației în frunte cu țarul 
şi intelectualii din clasa de mijloc au dus la 
conturarea unei situaţii revoluţionare. 

Biserica rusă la începutul secolului XX putea 
avea o influență capitală asupra acestei situaţii, 
dar n-a avut-o dintr-un singur motiv — Biserica 
era la cheremul ţarismului, ea depindea direct de 
voința ţarului şi soluţiile pe care ea le lua erau 
privite şi primite cu suspiciune. Revoluţionarii prin 
ateismul lor au reuşit să contamineze o bună parte 
din populaţie şi să semene neîncredere în oamenii 
bisericii. Şi-n momentul când biserica trebuia să 
ia rolul central în dezlegarea crizei ea n-a avut 
suficientă autoritate morală s-o facă, ea n-a avut 
personalităţi de mare calibru ca să-şi asume această 
responsabilitate, fiindcă selectarea conducerii de 
vârf a clerului se făcea după principiul supunerii 
personale şi nu a selectării elementelor celor mai 
capabile, celor mai valoroase. 

Arestarea în 1922 şi moartea patriarhului 
Tihon în 1925 a însemnat culmea acestei crize, 
atunci a devenit clar că biserica nu v-a putea 
participa eficient la salvarea Rusiei, ceea ce de 
fapt s-a şi întâmplat. 

Am adus acest exemplu anume pentru a 
arăta că actuala criză în Rusia poate fi dezlegată 
prin biserică, dar condiționat. Biserica nu trebuie 

să fie un instrument al statului, nu trebuie utilizată 
ca un aparat politic şi ideologic, ca un purtător 
de cuvânt al conducerii de vârf a Rusiei. Când 
biserica îşi asumă aceste responsabilităţi, ea 
devine parte componentă a diriguitorilor statului 
şi respectiv îşi asumă toate nereuşitele acestei 
conduceri, adică mai bine spus, ea pur şi simplu 
se compromite. lar o biserică compromisă nu 
are credibilitate şi deci, renaşterea spiritului rus, 
miza pe misticismul religios nu poate fi luată 
în calcul. 

Din punctul de vedere a conducerii Rusiei, 
folosirea tactică a bisericii ca instrument propa- 
gandistic şi ideologic este justificat. Doar ter- 
menul de aflare la cârma statului unui preşe- 
dinte este limitat, a unui prim-ministru este 
limitat, a unui şef de parlament este limitat. Şi 
ei fiind oameni doresc maxim de eficienţă şi de 
păstrare a bunului nume anume pe perioada 
când ei dirijau Rusia. Ce-o să fie după ei puţin 
îi interesează, pe când biserica milenară a Rusiei 
este obligată să-şi examineze strategiile reieşind 
nu din cei patru ani de conducere a preşedintelui 
țării, ci din perspectiva unui mileniu. Căci 

salvarea Rusiei nu este nicidecum legată cu o 
perioadă scurtă de timp. 

Recâştigarea conştiinţei religioase, după ce 
câteva zeci de generaţii au pierdut-o este echi- 
valentă cu tratamentul de amnezie, trebuie o 
răbdare extraordinară ca să restabileşti din 
cioburi de memorie întregul. De aceea biserica 
rusă dacă vrea să-şi asume rolul de salvatoare, 
trebuie să se situeze nu numai în prim-planul 
societății, dar să aibă o opoziţie distinctă, fermă, 
intrasigentă şi să promoveze neclintit propria 
politică — politica spirituală. Obligând prin 
această politică şi pe conducătorii ţării, şi pe 
liderii politici, nu pur şi simplu să consulte 
biserica, ci să ţină cont de toate doleanţele ei. 

În interiorul bisericii ruse există foarte mulți 
preoţi, duhovnici, oameni de spirit, cu un înalt 
nivel intelectual, care ar putea într-adevăr să 
situeze biserica rusă anume în acest context clar 
a prim-planului şi primei importanţe în stat. Dar 
în aceasta există şi ierarhi care au fost crescuți 
şi înălțaţi în ranguri de serviciile speciale. Con- 
fruntarea în biserica rusă se dă anume între aceste 
două straturi: între veritabilii duhovnici şi oamenii 

puşi să ţină biserica în cadrul desemnat de stat. 
În cazul dirijării exterioare, biserica rusă n-o să 
poată niciodată să-şi asume rolul care îi revine, 
atâta timp cât există antagonismul intern dintre 
preoţii veritabili şi preoții falşi. Fiindcă existența 
acestor oameni în interiorul bisericii creează acea 
doză de neîncredere care nu permite consoli- 
darea societăţii în jurul bisericii. 

Am spune chiar mai mult, personalitățile 
selectate de serviciile speciale, sunt oameni 
foarte puternici, care controlează şi domină 
biserica din interior. Promovarea altor perso- 
nalități este îngreunată şi poate chiar imposibilă 
pe motivul că oamenii care controlează situația 
în biserică, nu-şi doresc o opoziţie reală. 

Această criză a bisericii ruse se poate citi 
uşor prin fapte: construirea unei biserici enorme 
cu ajutorul statului în inima Moscovei, eviden- 
țiază dorinţa statului de-a controla biserica, iar 
biserica poate fi controlată numai prin oameni. 

Mai există încă o problemă. Anii de ateism 
agresiv n-au permis ca în interiorul bisericii ruse 
să circule liber ideile filosofice care ar fi făcut 
legătura între scrierile canonice ale bisericii şi 

realităţile vieţii cotidiene, adică acea punte care 
face legătura directă între momentul martirizării 
lui lisus Hristos şi a omului care îşi duce viața 
în lumea virtuală a computerului. 

Odată ce aceste idei filosofice n-au fost ela- 
borate sau au avut un circuit restrâns, societatea 
religioasă nu are argumentele suficiente pentru 
a convinge omul contemporan că este respon- 
sabilă de sufletul şi credinţa lui. Problema limba- 
jului, problema circuitului de idei este una 
primordială pentru biserica rusă, dacă ea vrea 
într-adevăr să-şi asume rolul de salvatoare a 
Rusiei. 

Şi în final, momentul decisiv, piatra de încer- 
care pe care dacă biserica n-o v-a urni-o, ea nu 
are nici o şansă să salveze Rusia. 

La începutul sec. XX Rusia se afla în fază 
de căutare a unei noi religii şi chiar pentru 
moment a acceptat această religie, fiindcă ideo- 
logia comunistă pretindea să vină nu numai cu 
schimbarea relațiilor materiale, ci ea venea în 
primul rând cu schimbarea relaţiilor spirituale în 
societate. Ea dezlocuia religia şi propunea o nouă 
ideologie spirituală şi lisus Hristos era înlocuit 


60 


cu V. Lenin şi totul era construit în jurul acestei 
schimbări. 

Lupta dintre două ideologii a fost câştigată 
de ideologia creştină, dar noua societate care a 
contribuit la această biruință numai este o 
societate care-şi propune scopuri spirituale, ea 
este o societate de consum, o societate care se 
bazează pe ideea că omul este pe tot parcursul 
vieții lui un consumator de bunuri materiale, 
indiferent din ce religie sau confesie face el 
parte. Deci omului trebuie să i se dea o posibi- 
litate să câştige şi permanent să i se inoculeze 
ideea că el trebuie să se consume cât mai mult. 

Aici societatea intră într-o confruntare directă 
cu biserica care spune: omul este obligat să 
trăiască cu cele spirituale întâi, iar materialul este 
secundar. Biserica merge mai departe ea impune 
abţineri: posturi îndelungate, purtarea anumitor 
haine, utilizarea anumitor medicamente, interzi- 
când consumul de droguri, tutun, alcool, deci totul 
ce constituie prosperarea societăţii de consum, 
biserica dezaprobă. Şi cred că anume în acest 
segment se va da lupta decisivă între lumea care 
promovează valorile societăţii de consum şi care 

are un interes material clar şi biserica care 
continuă să se afirme că viaţa creştinului pe 
acest pământ este temporară, deci el trebuie să 
trăiască cu cele veşnice, pregătindu-se pentru viața 
viitoare care v-a începe în lumea de dincolo. 

În concluzie: putem afirma că biserica rusă 
poate salva Rusia, dar numai dacă trece cu succes 
cele câteva obstacole principiale care le are în 
față, dacă nu le trece Rusia v-a avea poate cele 
mai mari probleme de la apariția ei pe harta 
globului... 

Axioma fericirii 


Nimic mai efemer ca fericirea. 

Când o ai în preajmă, ţi se pare că este 
veşnică. 

Ai făcut un pas şi deja simţi că ai pierdut-o. 

Ieri, când o ţineai de mână 

Aveai impresia că nu sunt forţe să vă 
despartă. 

Azi, când ea întoarce capul ca să nu te 
privească în ochi, 

Ai impresia că un milion de prăpastii şi-au 
deschis gura ca să vă înghită. 

De ce oamenii nu sunt fericiţi? 

Fiindcă sunt fricoşi. 

Se tem de conjunctură, de relativ, de vorbe, 
de prieteni, de rude, de lume... 

Dar cel mai fricos om din lume este omul 
care se teme de sine. 

Iar un om fricos nu poate fi fericit. 

Este o axiomă. 

